আফ্রিকায়_ইসলাম
মেনেলিকের পরবর্তী সম্রাট মুসলমানদের প্রতি কিছুটা সহনশীল হয়েছিলেন। তখন পোপের ষড়যন্ত্রে সম্রাট লীজ ইস্যুকে উৎখাত করল সেনাবাহিনী, যেভাবে যুক্তরাষ্ট্রের ষড়যন্ত্রে অনেক দেশে সামরিক অভ্যুত্থান হয়। মৃত সম্রাট মেনেলিকের মেয়ে সাদিতুকে করা হলো সম্রাজ্ঞী । মুসলমানদের উপর পাইকারী জুলুম চলল আবার। পরবর্তী সম্রাট হাইলে সেলাসী রাজ্য থেকে মুসলমান কর্মচারী সরালেন। হারার নিসমা, ইকাত প্রভৃতি শহর থেকে ইসলামীকেন্দ্রগুলো বন্ধ করে দিলেন। শরিয়ত আদালত বন্ধ হল। মুসলমানদের উপর নৈতিক কর আরোপ করলেন সম্রাট। পরবর্তীতে খ্রিস্টান সামরিক নেতারা ক্ষমতায় এলেন। রাজধানী আদ্দিস আবাবাতে নিউ মার্কেট এলাকায় হাইলে মরিয়ম সরকার মসজিদে ঢুকে গুলি করে বিশ মুসল্লীকে নিহত ও বহুজনকে আহত করলো ইমামের দু'ছেলেকে হত্যা করল। রাস্তায় রাস্তায় মুসলমানদের লাশ পড়ে থাকতে লাগল। ১৯৮৫ সালে ইরিত্রিয়া, টাইগ্রেওরেসিয়া, ওগাদেন, হারারজি, গারা মালটা, চারদর, ওরজাম আনিয়া নামক স্থানে হাজার হাজার মুসলমান হত্যার শিকার হল। আনিয়া শহরের প্রখ্যাত আলেম শেখ হাসান আদম এবং শেখ ইউসুফ আলীকে হত্যা করা হল। সেই বছরই জানুয়ারিতে তারগা শহরে ষাট জন মুসলমানকে হত্যা করা হল। মেছগিষ্ঠু সরকার বাবলি, বিফতু ও শারীক খালিদ শহরে একশ সাতচল্লিশ জন মুসলমানকে হত্যা করল। ১৮৮৫-এর ফেব্রুয়ারিতে কুরকাতে পনর জন এবং ওয়াটারে চল্লিশজন মুসলমানকে হত্যা করা হল। যখনই ইথিওপিয়ায় দুর্ভিক্ষ হয়, খ্রিস্টান সরকার মুসলমান এলাকায় বিদেশী ত্রাণ পাঠায় না ফলে হাজার হাজার মুসলিম মৃত্যুমুখে পতিত হয়। ১৯৮৪ সালে তাই হয়। এমনকি পরবর্তীকালেও তাই। মিসরের শহীদ সাইয়েদ কুতুবের ভাই প্রখ্যাত বুদ্ধিজীবী মুহাম্মাদ কুতুব তাঁর ‘‘ভ্রান্তির বেড়াজালে ইসলাম (‘ইসলাম দি মিসআন্ডারস্টুড রিলিজিয়ন') গ্রন্থে লেখেন, ‘মুসলিম নির্যাতনের আরেকটি উদাহরণ আবিসিনিয়া। ভৌগোলিক, ঐতিহাসিক, সাংস্কৃতিক ও ধর্মীয় সূত্রে মিসরের সাথে আবিসিনিয়ার গভীর সম্পর্ক। আবিসিনিয়ার জনসংখ্যার ৩৫%-৪০% মুসলমান বাকী খ্রিস্টান। তবুও সেখানকার খ্রিস্টান শাসনাধীনে এমন একটা শিক্ষাপ্রতিষ্ঠান নেই যেখানে ইসলমধর্ম বা আরবি ভাষা শিক্ষার সুযোগ রয়েছে। মুসলমানেরা যদি নিজেদের অর্থ ব্যয়ে প্রাইভেট শিক্ষালয় প্রতিষ্ঠা করে তাহলে তার ওপর অতি উচ্চহারে কর ও অন্যান্য অসুবিধার বোঝা চাপিয়ে দেয়া হয়। এর ফলে প্রায়ই এ ধরনের শিক্ষাপ্রতিষ্ঠান বন্ধ হয়ে যায়।' (পৃষ্ঠা১৪৮) মুহাম্মাদ কুতুব আরও লেখেন যে, সরকারের নাকের ডগায় খ্রিস্টান মহাজনগণ মুসলমান খাতকদের দেনার দায়ে আটকে ক্রীতদাসের মতো বিক্রয় করতো এই সেদিনও ইথিওপিয়ায়। বলা হচ্ছে, মুসলিম সংখ্যাগরিষ্ঠ দেশ নাইজেরিয়া সংখ্যালঘিষ্ট হয়ে পড়েছে। এটি একটি রহস্য। ১৯৬৬ সালে জানুয়ারিতে সামরিক অভ্যূত্থানে নাইজেরিয়া প্রথম প্রধানমন্ত্রী হাজী আবু বকর তাফাওয়া ও অন্দ রাজ্যের দু'জন প্রাদেশিক মুখ্য উজির নিহত হন। এটা ছিল একটা ষড়যন্ত্র মুসলমানদের দুর্বল করার। দেশটি ১৯৮৬ সালে ওআইসিতে ঢুকে আবার তা থেকে সরে পড়ে। আহমদ দিদাত বলেন যে, খ্রিস্টানরা আসার আগে নাইজেরিয়ার জনগণ কোনো মূর্তি পূজা করত না। এখন সেখানকার খ্রিস্টানরা যীশুর মূর্তি পূজা করছে। অথচ খ্রিস্টানরা আসার পূর্বে নাইজেরিয়ার জনগণ সূরা ইখলাসের শিক্ষার মতো এক খোদার কথা বলত। প্রেসিডেন্ট উমারুর অসুস্থতার সুযোগ নিয়ে ভাইস প্রেসিডেন্ট খ্রিস্টান গুডলাক জোনাথন মন্ত্রিসভা ও জাতীয় সংসদ ভেঙ্গে দিয়ে ক্ষমতা কবজায় নেন। সামনে আরও অঘটনের আশঙ্কা। মিশনারি প্রফেসর স্টিফেন নেইল তাঁর বইয়ের ‘আফ্রিকা' পরিচ্ছেদে মন্তব্য করেন ‘সুদান হলো আমাদের মিশনারিদের মূল এলাকা আফ্রিকায় প্রবেশের স্বাভাবিক প্রবেশ পথ। (পৃষ্ঠা ৪৯১) তিনি খ্রিস্টান মিশনারি কার্যক্রম সম্পর্কে বলেন, ‘দিস ইজ এন এসটানিশিং রেজাল্ট (এটা তো অবাক করা ফল) মনে করতে হবে যে বেশির ভাগ এলাকায় এক শতাব্দীর কাজ হয়েছে আর কোনো কোনো এলাকায় যে দ্রুত কাজ হয়েছে আধা শতকের ভিতর। এখন পর্যন্ত কোনো চিহ্ন নেই যে, খ্রিস্টান অগ্রগতি কমে যাচ্ছে। আদমশুমারি থেকে দেখা যায় অনেক এলাকায় যারাই লেখাপড়া করেছে খ্রিস্টান হিসেবে নাম লিখেছে। আর সব কিছু কাটছাট করে বলতে হয়, আফ্রিকায় খ্রিস্টান অগ্রগতি আমাদের সময়ের অন্যতম বিশাল বাস্তবতা। তবে কোনো খ্রিস্টানকে আফ্রিকার পরিস্থিতিতে আত্মতুষ্ট হওয়া উচিত নয়। চার্চের স্থায়িত্ব পাঁচটি দিক থেকে হুমকির সম্মুখীন।' স্টিফেন নেইল লেখেন, ‘প্রথম হল ইসলাম এই দৃশ্যে একটা বড় বাস্তবতা। ...ইসলাম একটা শক্তি, আর এ ব্যাপারে কোনো সন্দেহ নেই যে এটা দ্রুত ছড়িয়ে পড়ছে। যদিও ইসলামের কোনো সুপ্রতিষ্ঠিত মিশনারি সমাজ নেই, তবে এটা বড় ধরনের অণুপ্রবেশের ক্ষমতা দেখিয়েছে এবং দেখাচ্ছে। কারণ এটা নিজেকে আফ্রিকিয় ধর্ম হিসাবে পেশ করছে। ... দুঃখের বিষয় ইসলামের দিকনির্দেশনা ও অণুপ্রবেশের কার্যকরী ক্ষমতার কোনো সুনির্দিষ্ট তথ্য মনে হয় না আমাদের রয়েছে। .. মনে হয়, সাহারা মরুভূমির দক্ষিণে আধা জনসংখ্যা এখনও ‘প্যাগান' (প্রকৃতি পূজারি) । তবুও যাকে ‘মুসলিম মিনেস' (মুসলমান হুমকি) বলা হয় তা নিয়ে এবং সে সম্পর্কে গির্জাগুলোর জ্ঞানের অভাব নিয়ে অতি মাত্রায় সতর্কতা ভালো । এটা খুব আনন্দদায়ক যে শেষ পর্যন্ত, ওয়ার্ল্ড কাউন্সিল অব চার্চেস প্রতিটি উপজাতির ধর্মীয় অবস্থান সম্পর্কে জরিপ শুরু করেছে, যার ফলাফল খ্রিস্টিয় স্বার্থের জন্য অনেক মূল্যবান হবে। (পৃষ্ঠা ৪৯৪-৪৯৫)। জরিপ তো এর ভিতরেই শেষ হয়েছে। তাই কি সুদান ভাঙছে, নাইজেরিয়া, আলজেরিয়া, সোমালিয়ায় প্রভৃতি দেশে গৃহযুদ্ধ? মুসলমানরা বিবাদে লিপ্ত, খ্রিস্টান মিশনারি কাজ সমানে চলছে। যুক্তরাষ্ট্রের জর্জ টাউন বিশ্ববিদ্যালয়ের প্রফেসর এলপসিটো লেখেন যে তিউনিসিয়ার প্রেসিডেন্ট হাবিব বরগুইবা (১৯৫৬-১৯৮৭) ত্রিশ বছর শাসন করেন ফরাসি সংস্কৃতিকে ধারণ করে। তিনি ১৯৫৭ সালেই ‘পারসনাল স্টেটাস ল' পাস করে বহু বিবাহ নিষিদ্ধ করেন। এছাড়া তিনি শরিয়া আদালত উঠিয়ে দেন, হিজাব নিষিদ্ধ করেন, রোজাকে নিরুৎসাহিত করেন। উৎপাদন হ্রাসের কারণ দেখিয়ে। তিনি রোজার দিনে কমলালেবু রস প্রকাশ্যে পান করে টিভিতে প্রচার করতেন। এলপসিটো লেখেন হাবিব বরগুইবার নিকট ইসলাম অতীতের জিনিস, আর তিউনিসিয়ার একমাত্র আশা হলো পাশ্চাত্য। (ইসলামিক থ্রেট, পৃষ্ঠা ১৫৩)। উল্লেখ্য যে বরগুইবার স্ত্রী ছিলেন ফরাসী শ্বেতাঙ্গিনী। এই ধরনের নেতার জনগণের সঙ্গে কমই সম্পর্ক থাকে। আফ্রিকার দূরদৃষ্টিহীন মুসলমান নেতারা মুসলমান জনগণের চিন্তাচেতনা থেকে দূরে থাকেন। আর তার পূর্ণ সুযোগ নিচ্ছে পশ্চিমা খ্রিস্টান রাষ্ট্রগুলোর, এমন কি ইসরাইলি ইহুদিরাও। খ্রিস্টান রাষ্ট্র ও শাসকরা যেখানে রাজনৈতিক, পররাষ্ট্রনৈতিক কারণে আফ্রিকার খ্রিস্ট ধর্মকে ব্যবহার করছে, সেখানে মুসলমান নেতার খ্রিস্টান নেতাদের চেয়েও বেশি সেকুলার সাজার চেষ্টা করছেন। ফলে তারা আত্মহত্যাই করছেন ব্যক্তিগতভাবে- জাতিগতভাবেও-->